Termini de sol·licitud: del 8 al 29 de juny de 2020.
Activitats exclusivament subvencionables:
Els projectes i actuacions es valoraran fins a un màxim de 100 punts d'acord amb els criteris següents:
a) Interès del projecte i/o activitat d'acord amb els àmbits d'actuació de l'Institut Català de les Dones i les seves línies estratègiques.
Es valorarà que els projectes i/o les activitats s'orientin cap a les línies estratègiques de l'Institut Català de les Dones: educar per a la igualtat efectiva de dones i homes; erradicar la violència masclista; aconseguir la igualtat de dones i homes en els drets i les responsabilitats familiars i domèstiques, laborals, socials, econòmiques i polítiques, i promoure l'apoderament personal, familiar, social i polític de les dones.
b) Viabilitat tècnica i sostenibilitat econòmica.
Es valorarà el grau de vinculació i coherència entre la diagnosi (detecció de necessitats en relació amb l'equitat de gènere) i l'establiment dels objectius generals i operatius del projecte (com s'instrumentalitza la resposta a la necessitat o situació de desigualtat detectada), així com l'adequació de les activitats o accions proposades a l'assoliment d'aquests objectius.
En relació amb la viabilitat tècnica: ha de quedar palès que, tècnicament, el projecte o activitat es pot dur a terme (personal, dedicació, etc.); sostenibilitat econòmica: el pressupost total del projecte o activitat ha de ser ajustat i proporcional amb la despesa en recursos humans.
c) Col·laboració amb altres entitats públiques i privades mitjançant el treball en xarxa per tal d'optimitzar recursos i esforços així com l'autofinançament.
Es valorarà l'impuls d'un partenariat públic i privat, en l'àmbit financer com a instrument que promou la corresponsabilitat i la cogestió.
Quant al treball en xarxa, no es considerarà com a tal que la col·laboració només se circumscrigui a un ajut econòmic d'una entitat o una administració pública, sinó a la col·laboració amb altres projectes o activitats del municipi, amb un objectiu essencial: més impacte, corresponsabilitat i transversalitat.
Respecte a l'autofinançament, es valorarà l'esforç i el compromís de l'entitat en aquest sentit, així com l'esforç econòmic de les entitats tenint en compte el percentatge respecte del pressupost total.
d) Impacte de gènere en el territori i capacitat transformadora en relació amb l'equitat de gènere.
Es valorarà l'adequació del projecte o l'activitat pel que fa a la seva necessitat social, econòmica, cultural, entre d'altres en relació amb l'equitat de gènere, així com la relació i sinergies amb altres entitats o projectes del territori o del mateix àmbit d'actuació, la continuïtat temporal de desenvolupament de l'activitat/projecte en el territori, i la seva capacitat transformadora en relació amb l'equitat de gènere.
També es valorarà el nombre potencial de persones beneficiàries enfront del nombre real de beneficiàries, mitjançant una diagnosi amb dades numèriques desagregades per sexes de les persones beneficiàries i/o participants directes i indirectes.
e) Metodologia emprada per a la incorporació de la perspectiva de gènere.
S'ha de realitzar una descripció detallada de les tres fases i es valorarà la inclusió de mecanismes que facin possible la incorporació de la perspectiva de gènere de manera transversal al llarg de les fases de diagnosi, disseny i execució del projecte/activitat.
Es valorarà el procés metodològic emprat per assolir els objectius (de baix a dalt, acció/reacció, metodologia comunitària, etc. ).
Es valorarà la seva determinació i descripció en relació amb les necessitats o situacions de desigualtat detectades.
f) Avaluació continuada i final, amb indicadors quantitatius i qualitatius de gènere.
Pel que fa als projectes, es valorarà el desenvolupament d'un sistema d'avaluació amb indicadors sensibles al gènere, d'acord amb els objectius del projecte, que permeti realitzar valoracions de gènere sobre els punts forts i febles d'aquest, així com introduir les correccions necessàries per assolir una acció de millora futura.
Pel que fa a les activitats, es valorarà el sistema utilitzat per comprovar l'èxit, l'assistència i l'impacte de l'activitat executada.
Es valorarà que el projecte o activitat s'hagi desenvolupat de forma correcta en exercicis anteriors, que hagi assoli els objectius i que hagi tingut impacte en el seu àmbit d'actuació i en el territori on es desenvolupa.
Les entitats que obtinguin més de 50 punts podran ser beneficiàries d'aquesta subvenció.
Obtenir una puntuació total inferior implica la no concessió de la subvenció.
En cas que la dotació econòmica màxima que estableix la convocatòria resulti insuficient per atendre totes les sol·licituds que assoleixin la puntuació mínima, es reduiran totes les subvencions proposades en directa proporció a la puntuació obtinguda.
A la sol·licitud de subvenció cal adjuntar el pressupost del projecte o activitat mitjançant aquest model.
Guia per a la presentació electrònica de sol·licituds de les subvencions
Per tramitar aquest formulari heu de disposar de qualsevol dels sistemes d'identificació vàlids acceptats per Tràmits Gencat: certificat digital o l' idCAT Mòbil en cas de no disposar de certificat digital.
La proposta de resolució provisional de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya.
Les entitats proposades com a beneficiàries de les subvencions han de presentar la documentació que els sigui requerida, dins el termini de 10 dies hàbils a comptar des de l'endemà de la publicació de la proposta provisional de concessió.
Les entitats sol·licitants proposades com a beneficiàries a la proposta de resolució provisional han d'aportar, si és procedent, la documentació següent:
a) Còpia de la documentació acreditativa de la representació amb què actua, si no s'ha inscrit en un registre públic.
b) Imprès de sol·licitud de transferència bancària, signat i segellat per l'entitat bancària (Disponible a http://economia.gencat.cat/ca/70_ambits_actuacio/tresoreria_i_pagaments/04_models_i_formularis/ ).
En aquest supòsit, cal indicar clarament la data i l'òrgan o la dependència en què van ser presentats i el procediment a què feien referència.
c) Per a subvencions superiors a 10.000,00 euros, declaració responsable del representant legal de l'entitat de la informació relativa a les retribucions dels seus òrgans de direcció o administració, a l'efecte de fer-les públiques, d'acord amb l'article 15.2 de la Llei 19/2014, de 29 de setembre, de transparència, accés a la informació pública i bon govern.
La Presidència de l'Institut Català de les Dones resoldrà en el termini màxim de 6 mesos a comptar des de l'endemà de la data de publicació de la convocatòria corresponent.
Contra la resolució de concessió o denegació de les subvencions de la presidència de l'Institut Català de les Dones, que no exhaureix la via administrativa, les entitats interessades poden interposar recurs d'alçada davant l'òrgan que ha dictat l'acte o davant la persona titular del Departament de la Presidència en el termini d'un mes, comptat des de l'endemà de la data de la recepció de la notificació corresponent, en els termes que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sens perjudici de poder interposar qualsevol altre recurs que es consideri pertinent.
Transcorregut el termini màxim previst sense que s'hagi dictat i notificat la resolució final del procediment, les persones sol·licitants poden entendre desestimades les seves sol·licituds per silenci administratiu.
Es donarà publicitat dels atorgaments de les subvencions mitjançant l'exposició en el Tauler electrònic de la Generalitat, així com al Portal de la Transparència de la Generalitat i la pàgina web de l'Institut Català de les Dones.
Si es tracta de convocatòries d'abast anual, el pagament de les subvencions es comença a tramitar amb caràcter de bestreta del 95%, sense garanties, i el 5% restant, un cop que s'hagi justificat adequadament el projecte subvencionat.
En el cas de convocatòries d'abast pluriennal, el pagament de les subvencions es comença a tramitar amb caràcter de bestreta del 85%, sense garanties, l'any de la publicació de la convocatòria, i el 15% restant, un cop que s'hagi justificat adequadament el projecte subvencionat, l'any següent al de la publicació de la convocatòria.
Consulteu la Guia per a la presentació de la justificació econòmica de les subvencions a entitats privades sense ànim de lucre per a la realització de projectes i activitats per a promoure la igualtat efectiva de dones i homes.
El termini de presentació de la justificació finalitza el 2 de desembre de 2019, aquest dia inclòs.
Liquidació del pressupost de l'activitat de les subvencions a entitats per promoure la igualtat efectiva de dones i homes.